Lista d'equipos d'a selección masculina de fútbol d'Aragón

Ista ye a **lista d'equipos d'a selección masculina de fútbol d'Aragón**. Ta mas información, se veiga l'articlo prencipal sobre a selección masculina de fútbol d'Aragón.

## Selección anyada 1921-1922
Bels meses dimpués d'a constitución d'a Federación Aragonesa de Fútbol o 25 de chinero de 1922, a selección masculina de fútbol d'Aragón, chugó os suyos 3 primers partius amistosos, uno contra l'Osasuna (Zaragoza, Campo d'o Arrabal, 28 de mayo de 1922), y dos contra o Gimnástico de Valencia (Valencia, 12 de chunio y 13 de chunio de 1922). A selección aragonesa en ixas envueltas aculliba futbolistas aragoneses (Salillas, Urroz, Ostalé y Burges) y atros futbolistas no aragoneses pero con licencia federativa aragonesa, o mesmo que feban atras seleccions territorials como Catalunya.

Seleccionadors: responsables d'a Federación Aragonesa de Fútbol.

Resultaus: Aragón 1 -- Osasuna 2; Gimnástico 5 -- Aragón 0; Gimnástico 4 -- Aragón 0.

Goleyadors por Aragón: Urbina: 1 gol.

## Selección anyada 1923-1924
En ista anyada Aragón se confrontó con Cantabria, en tres partius chugaus o 9 de marzo (El Sardinero, Santander) y os días 20 y 21 d'abril de 1924 en Zaragoza (en o recientment inaugurau campo de Torrero, propiedat d'o Iberia S.C.).

Seleccionadors: A convocatoria d'o primer partiu se fació por votación entre os directivos d'a Federación. En o segundo y tercer partius, José María Gayarre y Adolfo Buylla estión os seleccionadors.

Resultaus: Cantabria 3 -- Aragón 0; Aragón 2 -- Cantabria 0; Aragón 2 -- Cantabria 1.

Goleyadors por Aragón: José Santías: 2 gols, Ayestarán: 1 gol, Jacobo Cano: 1 gol.

## Selección anyada 1926-1927

A selección aragonesa se confrontó en ista anyada con a selección espanyola (que heba chugau nomás 20 partius ta par d'alavez), en un partiu chugau en o 8 d'aviento de 1926 en o campo zaragozano de Torre de Bruil (sito en a Carrera Asalto, tamién conoixiu como de la Torre de Monserrat u d'o Asalto), propiedat d'o Zaragoza CD.

 Chugadors no aragoneses de refuerzo
Seleccionadors: responsables d'a Federación.

Resultaus: Aragón 1 -- Espanya 1.

Goleyadors por Aragón: Armas: 1 gol.

## Selección anyada 1929-1930
O 22 de chunio de 1930, Aragón chugó contra Catalunya, selección que ya heba chugau 74 partius. O partió estió de nuevas en o Estadio Torre Bruil de Zaragoza. A selección catalana no chugó iste partiu con os suyos millors chugadors (que tamién en yeran d'a selección espanyola), deixando-los descansar-se ta os venients partius.

Seleccionadors: responsables d'a Federación.

Resultaus: Aragón 3 -- Espanya 1.

Goleyadors por Aragón: Burillo: 3 gols.

## Selección anyada 1949-1950
Dimpués d'un largo parentesi de 20 anyos, en l'anyada 1949-1950 s'achustoron dos partius d'a selección aragonesa contra a selección d'os Baixos Pireneus, a iniciativa d'ista zaguera federación. Os seleccionaus ta istos partius heban d'estar aficionaus (isto ye, no pas profesionals). O primer partiu se chugó en Pau (*[[Champ Bourda]]*), o 21 de mayo de 1950, y o segundo, l'11 de chunio d'ixe mesmo anyo en Zaragoza (campo de Torrero).

Seleccionador: Mariano Orcao

Resultaus: Baixos Pireneus 4 -- Aragón 4, Aragón 6 -- Baixos Pireneus 0.

Goleyadors por Aragón: Vidal: 5 gols, Domingo: 2 gols, Ferraz: 1 gol, Pascual: 1 gol, Castellot: 1 gol.

## Selección anyada 1952-1953
O 29 de chunio de 1953 s'achustó un partiu benefico entre a selección aragonesa absoluta y a selección "B" d'Espanya. O partiu se chugó en Zaragoza, en o campo de Torrero. L'aragonés Tomás Hernánez Burillo, "Moreno", estió combocau por a selección espanyola pero a la fin no podió chugar por una lesión.

Seleccionador:

Resultaus: Aragón 1 -- Espanya "B" 4.

Goleyadors por Aragón: Chelo: 1 gol.

## Selección anyada 1957-1958
En chunio de 1958 as seleccions absolutas de Bearn y Aragón chugón dos partius, o 15 de chunio en Pau y o 22 de chunio en Zaragoza en o estadio de la Romareda. 

Seleccionador: Julián Arqué

 Convocau pero no chugó en garra partiu.

Resultaus: Bearn 4 -- Aragón 5, Aragón 4 -- Bearn 1.

Goleyadors por Aragón: Mayoral: 3 gols, Villalba: 2 gols, Moreno: 1 gol, José Luis: 1 gol, Ceresuela: 2 gols.

## Selección anyada 1973-1974
L'1 de noviembre de 1973, tornó a convocar-se a selección aragonesa absoluta (nomás con chugadors d'o SD Huesca, Club Endesa-Andorra, CFA Monzón y UD Fraga) ta chugar en Zaragoza en La Romareda contra os chugadors naixius d'Aragón d'o Real Zaragoza.

## Selección anyada 1997-1998
O 19 de mayo de 1998, 25 anyos dimpués d'o zaguer partiu, tornó a convocar-se a selección aragonesa absoluta, ta chugar en Soria (Estadio de Los Pajaritos) contra a selección de Castiella y Leyón.

Seleccionador: Víctor Fernández

Resultaus: Castiella y Leyón 1 -- Aragón 0.

Goleyadors por Aragón: García Sanjuán: 1 gol.

## Selección anyada 2001-2002
L'1 de chunio de 2002 a selección aragonesa chugó un nuevo partiu contra a selección de Castiella y Leyón, ista vegada en La Romareda. O partiu estió un omenache ta Belsué, Milla, que chugón por Aragón y Eusebio que chugó por Castiella y Leyón.

Seleccionador: Víctor Fernández

Resultaus: Aragón 3 -- Castiella y Leyón 0.

Goleyadors por Aragón: Soriano: 1 gol, Salillas: 1 gol, Txiki: 1 gol.

## Selección anyada 2006-2007
En ixa temporada, a selección aragonesa chugó contra Chile (Estadio de La Romareda, 28 d'aviento de 2006) o suyo primer partiu internacional contra una selección oficial FIFA, y o zaguer partiu d'a selección dica hue.

Seleccionador: Víctor Fernández

Resultaus: Aragón 1 -- Chile 0.

Goleyadors por Aragón: Javier Suárez: 1 gol.